open-index/open-wikipedia-markdown huggingface dataset:
হু দাহাই

**হু দাহাই** ( Chinese   ; মৃত্যু ১৩৬২), সৌজন্যে নাম **টংফু** ( ) একজন চীনা মুসলিম এবং সামরিক জেনারেল ছিলেন। তিনি ১৪ শতকে বসবাস করতেন। তিনি চীনে মিং রাজবংশ প্রতিষ্ঠায় ঝু ইউয়ানঝাংকে (হংউ সম্রাট) সাহায্য করার জন্য সর্বাধিক পরিচিত।

## জীবন
হু দাহাই বর্তমান আনহুই প্রদেশের সি কাউন্টিতে জন্মগ্রহণ করেন। তার পরিবার ছিল পারস্য বংশোদ্ভূত (যদিও তিনি প্রায় নিশ্চিতভাবেই মিশ্র পারস্য-চীনা রক্তের ছিলেন)। তার পরিবার সিল্ক রোড দিয়ে চীনে এসে আনহুইতে ইউটিয়াও (এক ধরনের খাবার) বিক্রেতা হিসেবে বসতি স্থাপন শুরু করে। হু হুই জাতিগোষ্ঠীর একজন চীনা মুসলিম ছিলেন।  মঙ্গোল -নেতৃত্বাধীন ইউয়ান রাজবংশের পতনের কাছাকাছি সময়ে হু ঝু ইউয়ানঝাং-এর সেনাবাহিনীতে যোগ দেন। ঝু'র বাহিনী ইয়াংজি নদী অতিক্রম করার পর, তারা দক্ষিণ আনহুইয়ের সমস্ত অংশ, ঝেজিয়াংয়ের বেশিরভাগ অংশ এবং আশেপাশের অন্যান্য এলাকা দখল করে নেয়। হু নেতৃত্বের পদ লাভ করেন এবং প্রতিদ্বন্দ্বী যুদ্ধবাজ ইয়াং ওয়ানঝেকে পরাজিত করে সৈন্যদের নেতৃত্ব দেন। যার ফলে অন্যান্য মিয়াও নেতা জিয়াং ইং, লিউ জেন এবং লি ফু আত্মসমর্পণ করেন। তিনি সমগ্র জিয়াংনান অঞ্চলের প্রশাসক হিসেবে দায়িত্ব পালন করেছিলেন। একই সাথে ঝেজিয়াংয়ের জিনহুয়া এলাকার নিরাপত্তার দায়িত্ব পান।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (December 2022)">তথ্যসূত্র প্রয়োজন</span>]]* &#x5D;

হু দাহাই লেখাপড়া না জানলেও তিনি বিনয়ী ছিলেন এবং অধীনস্থদের পরামর্শ গুরুত্ব দিয়ে শুনতেন। তিনি ঝেজিয়াংয়ের বেশ কয়েকজন সুপরিচিত পণ্ডিত এবং কর্মকর্তাকে ঝু ইউয়ানঝাং (যিনি পরে মিং রাজবংশ প্রতিষ্ঠা করেন এবং এর প্রথম সম্রাট হন) এর সেবায় সুপারিশ করেছিলেন। এর মধ্যে  লিউ বোয়েন, সং লিয়ান, ইয়ে চেন এবং ঝাং ই ছিল। হু'র সৈন্যরা অত্যন্ত সুশৃঙ্খল ছিল। হু একবার বলেছিলেন, "আমার যোদ্ধারা লিখতে জানে না, তারা কেবল তিনটি কর্তব্য জানে: হত্যা করো না, নারী ও মেয়েদের উপর নির্যাতন করো না এবং কুঁড়েঘর বা খামারবাড়ি পুড়িয়ে দিও না।"

১৩৬২ সালের শুরুতে মিয়াও সর্দার জিয়াং ইং, লিউ ঝেন এবং লি ফু ইয়ানঝোতে(বর্তমানে জিনহুয়া এবং হ্যাংঝো- এর অংশ, শানডং- এর ইয়ানঝো-এর সাথে বিভ্রান্ত না হয়ে) হু দাহাইয়ের সামনে এসে আত্মসমর্পণ ও আনুগত্যের প্রস্তাব দেন। হু তাদের সাহসের প্রশংসা করেন এবং তাদের তার অধীনে সম্মানসূচক কর্মকর্তা হিসেবে নিয়োগ দেন। কিন্তু এই তিন গোত্রপতির হু-এর অধীনে কাজ করার কোনো ইচ্ছা ছিল না।কিছুদিন পর জিয়াং ইং হু-কে জিনহুয়া শহরের বাইয়ং টাওয়ারে কিছু ধনুকধারী সৈন্যের প্রশিক্ষণ পরিদর্শনের আমন্ত্রণ জানান। হু পরিদর্শন শেষ করে ঘোড়ায় চড়ার প্রস্তুতি নিচ্ছিলেন। তখন এক মিয়াও সৈন্য দৌড়ে এসে হু-র ঘোড়ার সামনে হাঁটু গেড়ে বসে পড়ে কাঁদো কাঁদো মুখে জানায় যে, জিয়াং ইং তাকে হত্যা করতে চায়। হু বিস্মিত হয়ে জিয়াং-এর দিকে তাকান। ঠিক তখনই জিয়াং নিজের জামার ভেতর থেকে একটি কাঠের লাঠি বের করে হু-র মাথায় সজোরে আঘাত করে। এক আঘাতেই হু মারা যান। একই সময়, অন্যান্য মিয়াও সৈন্যরা হু-র ছেলে হু গুয়ানঝু এবং গেং ঝাইচেং নামের আরেকজন কর্মকর্তাকে হত্যা করে। এরপর মিয়াও দলটি শহর লুট করে এবং পাহাড়ের অভ্যন্তরে নিজেদের এলাকায় পালিয়ে যায়।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (December 2022)">তথ্যসূত্র প্রয়োজন</span>]]* &#x5D;

## তথ্যসূত্র

বিষয়শ্রেণী:জন্মের সাল অজানা
বিষয়শ্রেণী:১৩৩৯-এ মৃত্যু
বিষয়শ্রেণী:হুয়েই জাতি
বিষয়শ্রেণী:১৪শ শতাব্দীর চীনা ব্যক্তি
বিষয়শ্রেণী:চীনা ভাষার লেখা থাকা নিবন্ধ
কোম সেমিনারি

**কোম হওজা** (, ; , ) হল শিয়া ইসলামি হওজাসমূহের মধ্যে বৃহত্তম এবং অন্যতম প্রধান একটি প্রতিষ্ঠান, যা ইরানের কোম শহরে অবস্থিত। এটি ইরানের বৃহত্তম ধর্মীয় শিক্ষালয়, যা ১৯২২ সালে গ্র‍্যান্ড আয়াতুল্লাহ আব্দোলকরীম হায়রী ইয়াজদী কোম নগরীতে উসুলি আলেম গড়ে তোলার উদ্দেশ্যে প্রতিষ্ঠা করেন। হওজাটি নিজেকে পরিচালনা করার জন্য বিকশিত একাধিক সুশৃঙ্খল প্রতিষ্ঠান ও ব্যবস্থার সমন্বয়ে গঠিত। এর পাঠ্যক্রমে আরবি ব্যাকরণ, অলঙ্কারশাস্ত্র, কুরআনীয় অধ্যয়ন, ধর্মতত্ত্ব এবং প্রথাগত বিজ্ঞান অন্তর্ভুক্ত রয়েছে। কুফা ও বাগদাদের পাশাপাশি কোমের হাদিস-বিদ্যালয় শিয়া বুদ্ধিবৃত্তিক ইতিহাসে হাদিস বর্ণনার তিনটি প্রাচীনতম কেন্দ্রের একটি।

এই হওজার ইতিহাস শিয়া কোমের প্রতিষ্ঠাকালের সঙ্গে সম্পর্কিত, যখন আশআরি পরিবার—একটি শিয়া গোত্র—কুফা থেকে কোমে অভিবাসন করে এবং শহরটির বিকাশে অবদান রাখে। তারা কোমের ওপর নিয়ন্ত্রণ প্রতিষ্ঠা করার পর শিয়াবাদের প্রসার এবং হাদিস ও কুরআন শিক্ষাদান শুরু হয়। পরবর্তীতে আহলে বাইতের ইমামদের প্রতিনিধি ও বংশধরদের আগমনের মাধ্যমে এই ধারা অব্যাহত থাকে; তারা হওজাটি প্রতিষ্ঠা ও সম্প্রসারণে গুরুত্বপূর্ণ ভূমিকা পালন করেন।

সুন্নি শাসনামলে, বিশেষত সেলজুক রাজবংশের উত্থানের সময়, এর প্রভাব হ্রাস পায়; পরে কোমে মঙ্গোল আক্রমণের সময় তা আরও ক্ষীণ হয়ে পড়ে। সফবীয় শাসনামলে এটি সম্ভবত ইসফাহান ও কজবীনের হওজা ইলমিয়াগুলোর সঙ্গে পুনরায় খ্যাতি অর্জন করে। এ যুগে এর শিক্ষকমণ্ডলীর মধ্যে শেখ বহাই ও মোল্লা সদরার মতো আলেম অন্তর্ভুক্ত ছিলেন। কাজার আমলে কোমে ফয়জিয়া মাদ্রাসার মতো প্রধান শিক্ষাপ্রতিষ্ঠান প্রতিষ্ঠার ফলে হওজাটি আরও শক্তিশালী হয়।

অবশেষে, কাজার যুগে একে পুনরুজ্জীবিত করার নবায়িত প্রচেষ্টার অংশ হিসেবে ইয়াজদী কোমে অভিবাসন করেন এবং আধুনিক হওজাটি প্রতিষ্ঠা করেন। এটি কোমে শিয়া ইসলামের ইতিহাসে সবচেয়ে সক্রিয় শিক্ষালয়ে পরিণত হয় এবং পরে মুসলিম বিশ্বে শিয়া বিদ্যাশিক্ষার একটি প্রধান কেন্দ্রে রূপ নেয়। ইয়াজদীর পর তাঁর তিনজন ছাত্র এবং তাঁদের পর সৈয়দ হোসেইন বরূজর্দী হওজাটির নেতৃত্ব দেন।

## ইতিহাস

যদিও কোমে বৃহৎ শিয়া একাডেমিগুলো দশম শতাব্দীর গোড়ার দিকে বিদ্যমান ছিল, সাফাভিদের সময়ে যখন ষোড়শ শতাব্দীতে শিয়া ইসলাম ইরানের সরকারি ধর্ম হয়ে ওঠে, তখন শহরের হওজা (সেমিনারিয়াম) বিশিষ্ট হয়ে ওঠে। সেই যুগের বিখ্যাত শিক্ষকদের মধ্যে ছিলেন মোল্লা সদরা এবং শেখ বাহাই । আধুনিক কোম হওজাকে আব্দুল করিম হায়েরি ইয়াজদী এবং গ্র্যান্ড আয়াতুল্লাহ বুরুজেরদী পুনরুজ্জীবিত করেছেন এবং এটি মাত্র এক শতাব্দী পুরনো। ইরানের মাদ্রাসাগুলোতে প্রায় তিন লক্ষ আলেম রয়েছেন।  আলিরেজা আরাফি কোম সেমিনারির পরিচালক।

## আইন স্কুল
যেহেতু বর্তমানে ইরানে শরিয়া আইনত বাধ্যতামূলক, তাই কোম মাদ্রাসা ইরানে একটি আইন স্কুল হিসেবেও কাজ করে। ইব্রাহিম রাইসি, প্রাক্তন প্রধান বিচারপতি এবং ইসলামি প্রজাতন্ত্র ইরানের প্রাক্তন রাষ্ট্রপতি, কোম মাদ্রাসার প্রাক্তন শিক্ষার্থীদের একজন ছিলেন।

ইসলামি প্রজাতন্ত্রে ইরানের সকল বিচারককে অবশ্যই ইসলামি আইনে শিক্ষা লাভ করতে হবে; বেশিরভাগ কাজি হলেন "শাসক ওলামাদের দলের সদস্য।" 

## উল্লেখযোগ্য শিক্ষক

## উল্লেখযোগ্য প্রাক্তন ছাত্র

## আরো দেখুন

* ফাতেমা মাসুমেহ মাজার
* কোমের সেমিনারি শিক্ষক সমিতি
* হাওজা নাজাফ
* মারজা'
* মারাজির তালিকা
* ইসফাহান সেমিনারি

## তথ্যসূত্র

## বহিঃসংযোগ

* অফিসিয়াল ওয়েবসাইট 
* কোমে হাওজা এবং আন্তর্জাতিক এরিনার প্রদর্শনী শুরু হয়েছে


বিষয়শ্রেণী:ইসলামি বিদ্যালয়
বিষয়শ্রেণী:ইসলামি পরিভাষা
বিষয়শ্রেণী:ইরানে ইসলাম
মুহাম্মাদ ফাদিল বিন আশুর

**মুহাম্মাদ ফাদিল বিন আশুর** (    ; ১৬ অক্টোবর, ১৯০৯ - ২০ এপ্রিল, ১৯৭০) লা মার্সায় জন্মগ্রহণকারী একজন তিউনিসিয়ান ধর্মতত্ত্ববিদ, লেখক, ট্রেড ইউনিয়নবাদী, বুদ্ধিজীবী এবং দেশপ্রেমিক ছিলেন।

## জীবনী
১৬ অক্টোবর, ১৯০৯ সালে তিউনিসিয়ার উচ্চ মধ্যবিত্ত শ্রেণীর পণ্ডিত, ম্যাজিস্ট্রেট এবং উচ্চপদস্থ কর্মকর্তাদের পরিবারে জন্মগ্রহণকারী তিনি তিন বছর বয়স থেকেই কুরআন এবং আরবি ব্যাকরণ শেখা শুরু করেন। সে নয় বছর বয়সে ফরাসি ভাষাও শেখে। তিনি ১৯২২ সালে ইজ-জিতুনা বিশ্ববিদ্যালয়ে  তিনি সরাসরি দ্বিতীয় বর্ষে ভর্তি হন। ১৯২৮ সালে, তিনি জিতুনিয়ান উচ্চ বিদ্যালয়ের প্রথম ডিপ্লোমা অর্জন করেন। তাকে তখন তাতভি বলা হত। ১৯৩১ সালে তিনি আলজিয়ার্সের চিঠিপত্র অনুষদে একজন মুক্ত শ্রোতা হিসেবে ভর্তি হন। এরপর তিনি দ্রুত জিতুনা বিশ্ববিদ্যালয়ের শিক্ষকতার বিভিন্ন স্তরে উঠে আসেন। ১৯৩২ সালে দ্বিতীয় স্তরের শিক্ষক সহকারী এবং ১৯৩৫ সালে প্রথম স্তরের শিক্ষক হন।

কয়েক বছর পর, তিনি খালদুনিয়ার পরিচালক, ইসলামিক গবেষণা ইনস্টিটিউটের মহাব্যবস্থাপক হন। তারপর তিউনিসিয়ার ধর্মীয় বিজ্ঞান অনুষদের প্রথম অনুষদ প্রধান  এবং অবশেষে কায়রোর আরবি ভাষা একাডেমি এবং দামেস্কের আরব একাডেমির সদস্য হন। 
[থাম্ব| [ফয়সাল বিন আবদুল আজিজ|সৌদি আরবের বাদশাহ ফয়সালের সাথে মুহাম্মাদ ফাদেল বেন আশুর (তিউনিস, ১৯৭৫)]]

### ব্যক্তিগত মর্যাদার বিধি প্রতিরক্ষা
তিউনিসিয়ান প্রজাতন্ত্রের প্রধান মুফতি হিসেবে তিনি তিউনিসিয়ার ব্যক্তিগত মর্যাদার বিধি (সিপিএস) এর বিধানগুলিকে সমর্থনকারী ধর্মীয় ব্যক্তিদের মধ্যে একজন ছিলেন। কারণ এগুলি ইসলামের সম্ভাব্য ব্যাখ্যার প্রতিনিধিত্ব করে।  তিনি সিপিএসকে "আধুনিক সময়ের প্রয়োজনীয়তা [...] হিসেবে বর্ণনা করেছেন। তবে তা সবসময় ইসলামের মৌলিক গ্রন্থসমূহের সঙ্গে সামঞ্জস্যপূর্ণ হতে হবে।" 

## পরিবার
মুহাম্মাদ ফাদিল বিন আশুর ১৯৩৮ সালে শেখ মুহাম্মাদ আবদেল আজিজ জায়েতের কন্যা সাবিহা জায়েতকে বিয়ে করেছিলেন। এই দম্পতির ছয় সন্তান ছিল: দুই ছেলে, যাদ এবং রাফা। চার মেয়ে: হেলা (দর্শনের অধ্যাপক), রাউধা, রাবা (একজন শিক্ষাবিদ), এবং সানা (একজন শিক্ষাবিদ এবং আইনবিদ)।

## সম্মাননা

* ১৯৬৬ : তিউনিসিয়া প্রজাতন্ত্রের আদেশের কমান্ডার
* ১৯৬৮ : মরক্কোর কমান্ডার অফ দ্য অর্ডার অফ ওয়েসাম আলাউইট
## প্রকাশনা

* *তিউনিসিয়ায় সাহিত্য ও বুদ্ধিবৃত্তিক আন্দোলন* (), সম্পাদনা: আরব লীগ, কায়রো, ১৯৫৬
* *আরব মাঘরেবের ইসলামী চিন্তার চিন্তাবিদগণ* (), সম্পাদনা: লাইব্রেরি আননাজাহ, তিউনিস, ১৯৬৫
* *কুরআনের তাফসির ও এর রচয়িতারা* (), সম্পাদনা: মেইজঁ ওরিয়ঁতাল দে লিভর, তিউনিস, ১৯৬৬
* *তিউনিসিয়ায় সাহিত্য পুনর্জাগরণের ভিত্তি* (), সম্পাদনা: লাইব্রেরি আননাজাহ, তিউনিস, ১৯৬৮
* *প্রখ্যাত ব্যক্তিত্বদের জীবনী* (), সম্পাদনা: মেইজঁ তিউনিজিয়েন দে ল’এডিশন, তিউনিস, ১৯৭০
* *আফআল-এর গ্রন্থ* (), সম্পাদনা: বেন আব্দুল্লাহ, তিউনিস, ১৯৭২
* *মাঘরেবীয় বক্তৃতাসমূহ* (), সম্পাদনা: মেইজঁ তিউনিজিয়েন দে ল’এডিশন, তিউনিস, ১৯৭৪
* *ইসলামী সভ্যতার চেতনা* (), সম্পাদনা: উচ্চতর ইসলামিক বিজ্ঞান ইনস্টিটিউট, বৈরুত, ১৯৮২
* *চিন্তার ঝলক* (), দুই খণ্ডে, সম্পাদনা: মেইজঁ আরাব দ্যু লিভর, তিউনিস, ১৯৮২
* *বক্তৃতাসমূহ* (), সম্পাদনা: বিশ্ববিদ্যালয় প্রকাশনা কেন্দ্র, তিউনিস, ১৯৯৮

## তথ্যসূত্র

বিষয়শ্রেণী:১৯৭০-এ মৃত্যু
বিষয়শ্রেণী:১৯০৯-এ জন্ম
বিষয়শ্রেণী:তিউনিশীয় ব্যক্তি
ইসলামিক সেন্টার অব কানেকটিকাট

thumb|right|২৫০px|
**ইসলামিক সেন্টার অব কানেকটিকাট** হলো কানেকটিকাটের উইন্ডসরে অবস্থিত একটি মসজিদ। এটি মুসলিমদের সেবা প্রদান করে।

এর এনফিল্ডে অবস্থিত কবরস্থানটি শুধুমাত্র মুসলিমদের জন্য নির্ধারিত। ম্যানচেস্টার, কানেকটিকাটে অবস্থিত বায়তুল মা'মুর মসজিদ ৪৬০ হিলস্টাউন রোড, ম্যানচেস্টার, কানেকটিকাট ০৬০৪০-এ দ্বিতীয় মুসলিম কবরস্থান স্থাপন করেছে এবং এটি বায়তুল মা'মুর মসজিদ থেকে মাত্র ৪.৫ মাইল দূরে। এই মসজিদটি ইতোমধ্যে মৃতদেহ সেবার জন্য সমাজ ও বাসিন্দাদের সহায়তায় প্রশংসনীয় কাজ করেছে এবং প্রয়োজনীয় সব ধরনের সুবিধা ও সম্পদ প্রদান করেছে। (তবে পূর্বে বিভিন্ন কবরস্থানে মুসলিমদের জন্য পৃথক কবরস্থান প্লটও ছিল, যেমন ম্যাসাচুসেটসের উরচেস্টার এবং মেইনের বিডডেফোর্ডে।)

## আরও দেখুন
* আমেরিকার মসজিদের তালিকা
* যুক্তরাষ্ট্রের মসজিদের তালিকা
* মসজিদের তালিকা

## তথ্যসূত্র

## বহিঃসংযোগ
* 
* ইসলামিক ফাইন্ডারে ছবি
* 

বিষয়শ্রেণী:উইন্ডসর, কানেকটিকাট
বিষয়শ্রেণী:কানেকটিকাটের মসজিদ
বিষয়শ্রেণী:হার্টফোর্ড কাউন্টি, কানেকটিকাটের কবরস্থান
বিষয়শ্রেণী:হার্টফোর্ড কাউন্টি, কানেকটিকাটের স্থাপনা
বিষয়শ্রেণী:১৯৯৩-এ কানেকটিকাটে প্রতিষ্ঠিত
ফাতিমা বিনতে আব্দুল মালিক

**ফাতিমা বিনতে আব্দুল মালিক ইবনে মারওয়ান** (  ) একজন উমাইয়া রাজকন্যা ছিলেন। তিনি খলিফা আব্দুল মালিক ইবনে মারওয়ানের কন্যা এবং খলিফা উমর ইবনে আব্দুল আজিজ (  ) এর স্ত্রী ছিলেন।

## জীবন
ফাতিমা  আব্দুল মালিক ইবনে মারওয়ানের কন্যা ছিলেন। মালিকের দ্বিতীয় স্ত্রীর নাম বনু মাখজুম গোত্রের উম্মুল মুগীরা বিনতে আল মুগিরা ইবনে খালিদ। এই স্ত্রীর বংশীয় পূর্বপুরুষ  কুরাইশদের ইসলাম-পূর্ব নেতা হিশাম ইবনে আল মুগীরা ছিলেন। এই বিবাহ থেকে, আব্দুল মালিকের কন্যা ফাতিমার জন্ম হয়। ফাতিমা পরে খলিফা দ্বিতীয় উমরের স্ত্রী হন। 

উমরের বাবা আব্দুল আজিজের মৃত্যুর পর ফাতিমার বাবা আব্দুল মালিক উমরকে দামেস্কে ডেকে পাঠান। সেখানে তিনি উমরের সাথে তার মেয়ে ফাতিমার বিয়ে দেন। 

তার বিয়ের পরপরই তার বাবা মারা যান। তারপর তার ভাই আল-ওয়ালিদ প্রথম খলিফা হন। ফাতিমার স্বামী একজন গুরুত্বপূর্ণ সভাসদ ছিলেন এবং একসময় তার ভাইয়ের রাজত্বকালে মদিনার গভর্নর ছিলেন।

আল-ওয়ালিদের মৃত্যুর পর তার আরেক ভাই সুলাইমান খলিফা হন। সুলাইমানের শাসনকালে উমর তার উপদেষ্টা ও ঘনিষ্ঠ সহযোগী ছিলেন। মৃত্যুশয্যায় সুলাইমান নিজেই উমরকে তার উত্তরসূরি হিসেবে মনোনীত করেন।

যখন তার স্বামী খলিফা হন, ফাতিমা তার স্বামীকে সমর্থন করেন। উমর যখন তাকে তার সম্পদ ত্যাগ করতে বলেন, ফাতিমা তা মেনে নেন। উমর ৭১৭ থেকে ৭২০ সাল পর্যন্ত খিলাফত শাসন করেন।

দামেস্ক থেকে আলেপ্পো অথবা সম্ভবত তার খুনাসিরা এস্টেটে ফেরার পথে উমর অসুস্থ হয়ে পড়েন  তিনি ৫ ফেব্রুয়ারী থেকে ১০ ফেব্রুয়ারী ৭২০ সালের মধ্যে  ৩৭ বছর বয়সে  মাররাত আল-নু'মানের কাছে দায়ের সিমান (যা দায়ের আল-নাকিরা নামেও পরিচিত) গ্রামে মারা যান।  তার স্বামীর উত্তরসূরী হন তার সৎ ভাই দ্বিতীয় ইয়াজিদ। তিনি উমরের চাচাতো ভাই ছিলেন।

ফাতিমা তার স্বামীর মৃত্যুর পর ৭২০-এর দশকে মারা যান।

## পরিবার
ফাতিমা উমাইয়া শাসক পরিবারের সাথে পৈতৃক এবং মাতৃক উভয় দিক থেকেই সম্পর্কিত ছিলেন। তার সময়কালে অনেক উমাইয়া খলিফা  তার আত্মীয় ছিল। ফাতিমার স্বামীর সাথে সন্তানও ছিল।

## তথ্যসূত্র

## গ্রন্থপঞ্জি
*
*
*
*

বিষয়শ্রেণী:খলিফার কন্যা
বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:আরব রাজকুমারী
বিষয়শ্রেণী:আরব নারী
বিষয়শ্রেণী:জন্মের সাল অজানা
বিষয়শ্রেণী:৭২০-এর দশকে মৃত্যু
বিষয়শ্রেণী:৭২৪-এ মৃত্যু
বিষয়শ্রেণী:৮ম শতাব্দীর উমাইয়া খিলাফতের ব্যক্তি
ইসলামি শীর্ষ সম্মেলনের চতুর্থ বিশেষ অধিবেশন

**ইসলামি শীর্ষ সম্মেলনের চতুর্থ বিশেষ অধিবেশন** ছিল ১৪ এবং ১৫ আগস্ট ২০১২ তারিখে মক্কায় ইসলামি সহযোগিতা সংস্থা (ওআইসি) কর্তৃক আয়োজিত একটি সম্মেলন । এই সম্মেলনের স্থান ছিল আল সাফা প্রাসাদ। 

## পটভূমি
সিরিয়ার গৃহযুদ্ধের ফলে যে সহিংসতা বৃদ্ধি পায় তার প্রতিক্রিয়ায় এই শীর্ষ সম্মেলনের আয়োজন করা হয়েছিল। 

## অংশগ্রহণকারীরা
ইসলামি সহযোগিতা সংস্থার প্রায় সকল সদস্য রাষ্ট্র এই শীর্ষ সম্মেলনে অংশগ্রহণ করেছিল।  তবে, সম্মেলনে অংশগ্রহণের জন্য সিরিয়াকে আমন্ত্রণ জানানো হয়নি।  অংশগ্রহণকারীদের মধ্যে ছিলেন স্বাগতিক নেতা বাদশাহ আবদুল্লাহ, তুরস্কের প্রেসিডেন্ট আবদুল্লাহ গুল, মিসরের প্রেসিডেন্ট মুহাম্মদ মুরসি, জর্ডানের বাদশাহ আবদুল্লাহ, ইরানের প্রেসিডেন্ট মাহমুদ আহমাদিনেজাদ, কাতারের আমির হামাদ বিন খলিফা আলে সানি, ইয়েমেনের প্রেসিডেন্ট আব্দরাব্বুহ মানসুর হাদি, ফিলিস্তিনের মাহমুদ আব্বাস, মালায়াস আব্বাস, মালয়েশিয়ার নাজিব রাজাক, ইয়েমেনের উমর আল বশির, আফগানিস্তানের হামিদ কারজাই, তিউনিসিয়ার প্রেসিডেন্ট মনসেফ মারজুকি, পাকিস্তানের প্রেসিডেন্ট আসিফ আলি জারদারি এবং বাংলাদেশের জিল্লুর রহমান । 

## আলোচনা
আলোচনার কেন্দ্রবিন্দুতে ছিল সিরিয়া এবং এই অঞ্চলে শুরু হওয়া সাম্প্রদায়িক অস্থিরতার বিস্তার রোধ করা।  সৌদি আরবের বাদশাহ আবদুল্লাহ, এই অঞ্চলে সাম্প্রদায়িক অস্থিরতা মোকাবেলার জন্য একটি সংলাপ কেন্দ্র প্রতিষ্ঠার প্রস্তাব করেছিলেন।  জানা যায় যে কেন্দ্রটি রিয়াদে প্রতিষ্ঠিত হবে।  শীর্ষ সম্মেলনের সময়, আবদুল্লাহ আটটি সম্প্রদায়ের মধ্যে সংলাপের আহ্বান জানান: সুন্নি হানাফী, মালিকী, শাফি'ঈ, হাম্বলী এবং শিয়া জা'ফরি, যায়দী, আল-আবাজি এবং আল-জাহিরি, যা পারস্য উপসাগরীয় অঞ্চল, সৌদি আরব, সংযুক্ত আরব আমিরাত, ওমান, ইয়েমেন এবং ইরাকে বিদ্যমান। 

## উপসংহার
১৬ আগস্ট ২০১২ তারিখে, মুসলিম দেশগুলোর মধ্যে আরও ঐক্যের আহ্বান এবং বিভেদমূলক প্রবণতা এড়ানোর আহ্বানের মাধ্যমে শীর্ষ সম্মেলনটি সমাপ্ত হয়।  শীর্ষ সম্মেলনের যৌথ সিদ্ধান্ত ছিল সিরিয়ার সদস্যপদ স্থগিত করা।  এই পদক্ষেপের বিরোধিতা করেছিল ইরান এবং আলজেরিয়া।  শীর্ষ সম্মেলনের সমাপনী বিবৃতিতে একটি সংলাপ কেন্দ্র এবং এর পরিকল্পিত সদর দপ্তর প্রতিষ্ঠার প্রস্তাব উভয়ই অন্তর্ভুক্ত ছিল। সমাপনী বিবৃতিতে ফিলিস্তিনের প্রশ্নটির উপরও আলোকপাত করা হয়েছে, এটিকে ইসলামি উম্মাহর কেন্দ্রীয় বিষয় হিসেবে উল্লেখ করা হয়েছে। 

### প্রতিক্রিয়া
সিরিয়ার উপ-প্রধানমন্ত্রী এবং পররাষ্ট্র ও প্রবাসী মন্ত্রী ওয়ালিদ মুয়াল্লেম বলেছেন যে সিরিয়ার সদস্যপদ স্থগিতের সিদ্ধান্তটি ওআইসির সনদের স্পষ্ট লঙ্ঘন।  ইরানের পররাষ্ট্রমন্ত্রী আলী আকবর সালেহি ১৬ আগস্ট ২০১২ তারিখে মক্কায় যুক্তি দিয়েছিলেন যে স্থগিতাদেশটি একটি অন্যায্য পদক্ষেপ এবং ইরান এই সিদ্ধান্তকে সমর্থন করে না।  মার্কিন পররাষ্ট্র দপ্তরের মুখপাত্র ভিক্টোরিয়া নুল্যান্ড মন্তব্য করেছেন যে স্থগিতাদেশের সিদ্ধান্ত সিরিয়ানদের এবং তাদের সংগ্রামকে সমর্থন করে এবং আসাদ সরকারের আন্তর্জাতিকভাবে বিচ্ছিন্নতা বৃদ্ধি করে। 

## তথ্যসূত্র

বিষয়শ্রেণী:মক্কার ইতিহাস
বিষয়শ্রেণী:২০১২-এর সম্মেলন
বিষয়শ্রেণী:২০১২-এ আন্তর্জাতিক সম্পর্ক
ভিরা মোটরকো

**ভিরা মোটরকো** (জন্ম: ১৯৯১) একজন ইউক্রেনীয় ইন্টারনেট সক্রিয়কর্মী এবং ২০২৪ সালের বর্ষসেরা উইকিমিডিয়ান প্রাপক।

## জীবনী
তিনি রিভনে সিটি কাউন্সিলের রিভনে হিউম্যানিটেরিয়ান জিমনেসিয়ামে ভূগোলের শিক্ষক হিসেবে কাজ করেছেন।

তিনি ২০০৯ সালে বিশ্ববিদ্যালয়ের প্রথম বর্ষে থাকাকালীন উইকিপিডিয়ায় প্রথম নিবন্ধন করেন। ২০১২ সালে তিনি অলাভজনক সংস্থা উইকিমিডিয়া ইউক্রেনের সদস্য হন। তিনি নতুনদের জন্য প্রশিক্ষণ পরিচালনা, উইকি লাভস মনুমেন্টস প্রতিযোগিতায় সহায়তা এবং উইকিপিডিয়া ইন্টারফেস অনুবাদের কাজ করে থাকেন।

২০১৪ থেকে ২০১৯ সাল পর্যন্ত মোটরকো উইকিমিডিয়া ইউক্রেনে জনসংযোগ এবং প্রকল্প ব্যবস্থাপক হিসেবে কাজ করেন। ২০১৯ সাল থেকে তিনি উইকিপ্রকল্পগুলোতে স্বেচ্ছাসেবী অবদানের উপর মনোনিবেশ করেন। ২০২৩ সালে তিনি উইকিপিডিয়ায় প্রশাসক অধিকার পান। প্রকল্পটি তৈরির পাশাপাশি তিনি নতুনদের দক্ষ অবদানকারী হতে সাহায্য করার জন্য ওয়েবিনার এবং প্রশিক্ষণ সেশনের আয়োজন করেন।

## পুরস্কার
* বর্ষসেরা উইকিমিডিয়ান (২০২৪, প্রায়শই অলক্ষিত থাকে কিন্তু গুরুত্বপূর্ণ এমন ছোট ছোট কাজে অবদান: প্রযুক্তিগত বার্তা অনুবাদ, টেমপ্লেট তৈরি, ইন্টারফেস বার্তা উন্নত বা বিন্যাসকরণ কাজের জন্য) বর্ষসেরা ফাংশনারি বিভাগে।
* কিভ স্কুল অব ইকোনমিক্স ফাউন্ডেশন (২০২৪) কর্তৃক চালুকৃত ট্যালেন্টস ফর ইউক্রেন গ্র্যান্ট প্রোগ্রাম বিজয়ী।

## আরও দেখুন
* উইকিপিডিয়ার ব্যক্তিদের তালিকা

## তথ্যসূত্র

## বহিঃসংযোগ

* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:বর্ষসেরা উইকিমিডিয়ান
বিষয়শ্রেণী:উইকিমিডিয়ান ব্যক্তি
বাংলাদেশের নার্সিং শিক্ষাপ্রতিষ্ঠানের তালিকা

বাংলাদেশের নার্সিং ও মিডওয়াইফারি শিক্ষাপ্রতিষ্ঠানসমূহ বাংলাদেশ নার্সিং ও মিডওয়াইফারি কাউন্সিল ও বিভিন্ন মেডিকেল বিশ্ববিদ্যালয় কর্তৃক নিয়ন্ত্রিত হয়। সরকারি শিক্ষাপ্রতিষ্ঠানসমূহ নার্সিং ও মিডওয়াইফারি অধিদপ্তর কর্তৃক নিয়ন্ত্রিত হয়। 

## কোর্সের ধরন
বাংলাদেশ নার্সিং ও মিডওয়াইফারি কাউন্সিল 
নির্ধারিত স্নাতক, স্নাতকোত্তর ও ডিপ্লোমা শিক্ষাপ্রতিষ্ঠানসমূহের কোর্সসমূহ:
# ডিপ্লোমা ইন নার্সিং সায়েন্স এন্ড মিডওয়াইফারি (৩ বছর মেয়াদি)
# ডিপ্লোমা ইন মিডওয়াইফারি (৩ বছর মেয়াদি)
# বিএসসি ইন নার্সিং (৪ বছর মেয়াদি)
# বিএসসি ইন নার্সিং (২ বছর মেয়াদি)
# বিএসসি ইন মিডওয়াইফারি (২ বছর মেয়াদি)
# এমএসসি ইন নার্সিং (২ বছর মেয়াদি)
# নিপোর্ট-পরিবার পরিকল্পনা অধিদপ্তরের ১৮টি পরিবার পরিদর্শিকা প্রশিক্ষণ ইনস্টিটিউটের কোর্স (১৮ মাস মেয়াদি)
# কমিউনিটি প্যারামেডিক ইনস্টিটিউটের বিভিন্ন বিশেষায়িত কোর্স

## সরকারি প্রতিষ্ঠান

## স্বায়ত্তশাসিত ও সামরিক প্রতিষ্ঠান

## বেসরকারি প্রতিষ্ঠান

## তথ্যসূত্র

## আরো দেখুন
* বাংলাদেশের মেডিকেল কলেজের তালিকা
* বাংলাদেশের ইনস্টিটিউট অব হেলথ টেকনোলজি ও ম্যাটস-এর তালিকা

নার্সিং
তালিকা
আওয়ার লেডি অফ দ্য কনসেপশন দুর্গ

**আওয়ার লেডি অফ দ্য কনসেপশন দুর্গ (**যা **পর্তুগিজ দুর্গ** নামেও পরিচিত) হল হরমুজ দ্বীপ, ইরানে একটি লাল পাথরের দুর্গ। এটি পারস্য উপসাগরে পর্তুগিজ ঔপনিবেশিক শাসনকালের বেঁচে থাকা শেষ স্মৃতিচিহ্নগুলোর একটি।

অরমুজ (বা হরমুজ) ছিল পারস্য উপসাগরের প্রবেশমুখের কাছে একটি গুরুত্বপূর্ণ সামুদ্রিক শহর ও ক্ষুদ্র রাজ্য। শহরটির মূল অবস্থান ছিল উপসাগরের উত্তর উপকূলে, বর্তমান বান্দার আব্বাস থেকে প্রায় ৩০ মাইল পূর্বে।  ১৩০০ সালের দিকে তাতারদের আক্রমণের প্রতিক্রিয়ায় এটি গেরুন নামক ছোট দ্বীপে চলে যায় (যাকে নিয়ারচোর অর্গানা হিসেবে অভিহিত করা যেতে পারে) যা প্রায় ১২ মাইল পশ্চিমে এবং উপকূল থেকে ৫ মাইল দূরে অবস্থিত।

এই দুর্গটি দ্বীপের উত্তর প্রান্তে একটি পাথুরে খাড়া জমির উপর লালচে পাথরে নির্মিত। এটি একসময় দ্বীপের বাকি অংশ থেকে একটি পরিখা দিয়ে বিচ্ছিন্ন ছিল, যার চিহ্ন আজও রয়ে গেছে। দুর্গের ছাদ বহু আগেই ধ্বসে পড়েছে, তবে নিচের অংশের বেশিরভাগ পাথরের বাইরের প্রাচীর এখনও অক্ষত রয়েছে, এবং ধ্বংসাবশেষ বিভিন্ন স্তরে ছড়িয়ে আছে।

## ইতিহাস
১৫০৭ সালে পর্তুগিজ সেনাপতি আফনসো দে আলবুকার্ক দুর্গটি নির্মাণের আদেশ দেন, যখন তাঁর বাহিনী অল্প সময়ের জন্য দ্বীপটি দখল করে। তখন এর নামকরণ করা হয় "ফরতে দে নোসা সেনিওরা দা ভিতোরিয়া" (*Fort of Our Lady of Victory*)। সমস্ত স্তরের সৈনিকদের নির্মাণকাজে নিযুক্ত করলে বিদ্রোহ দেখা দেয় এবং তাঁকে সরে যেতে হয়। পরে ১৫১৫ সালে তিনি আবার ফিরে এসে দ্বীপটি পুনরুদ্ধার করেন, দুর্গটি সম্পূর্ণ করেন এবং এর নাম পরিবর্তন করেন। সাফাভিদ শাহ আব্বাস দ্য গ্রেট (১৫৮৭–১৬২৯) পর্তুগিজ শাসনের অবসান ঘটাতে চাইতেন এবং অবশেষে ব্রিটিশ ইস্ট ইন্ডিয়া কোম্পানিকে তাঁর স্থলবাহিনীর সঙ্গে সহযোগিতা করতে রাজি করান, যার মাধ্যমে ১৬২২ সালে দ্বীপটি পর্তুগিজদের কাছ থেকে দখল করা হয়।

## অন্যান্য পর্তুগিজ দুর্গ
পারস্য উপসাগরের দ্বীপগুলোতে আরও কিছু পর্তুগিজ দুর্গ রয়েছে, যেমন কেশম দ্বীপের দুর্গ।

হ্যাবসবার্গ রাজবংশের (১৫৮১–১৬৪০) সময়ে পর্তুগিজরা দিব্বা আল-হিসন-এ একটি দুর্গ এবং শহরের চারপাশে একটি প্রাচীর নির্মাণ করে। ১৬৪৮ সালের আগস্টে আরবরা মাসকাট অবরোধ করে এবং ৩১ অক্টোবর ১৬৪৮ তারিখে উভয় পক্ষের মধ্যে একটি চুক্তি স্বাক্ষরিত হয়। শর্তানুযায়ী, পর্তুগিজরা কুরিয়াত, দিব্বা আল-হিসন এবং মাত্রাহ (ওমান)-এ দুর্গ নির্মাণ করবে।

## আরও দেখুন

* ইরানি দুর্গের তালিকা
* ইরানি স্থাপত্য

## সূত্র

বিষয়শ্রেণী:ইরানের জাতীয় কাজ
বিষয়শ্রেণী:পর্তুগিজ সাম্রাজ্য
বিষয়শ্রেণী:পর্তুগীজ কেল্লা
বিষয়শ্রেণী:ইরানি স্থাপত্য
বিষয়শ্রেণী:ইরানের দুর্গ
মোহিনী মোহন বিদ্যাপীঠ

**মোহিনী মোহন বিদ্যাপীঠ** কুষ্টিয়ার মিল পাড়ায় অবস্থিত একটি এমপিওভুক্ত মাধ্যমিক বিদ্যালয়। বিদ্যালয়টি ১৯৪১ সালে প্রতিষ্ঠিত হয়। মোহিনী মিলের প্রতিষ্ঠাতা মোহিনী মোহন চক্রবর্তীর নামানুসারে বিদ্যালয়ের নামকরণ করা হয়েছে।

## উল্লেখযোগ্য শিক্ষার্থী

* সৈয়দ হুমায়ুন আখতার - বাংলাদেশী ভূতত্ত্ববিদ
* আব্দুল জব্বার - বাংলাদেশী গায়ক

## তথ্যসূত্র

## বহিঃসংযোগ

* 

বিষয়শ্রেণী:কুষ্টিয়ার বিদ্যালয়
বিষয়শ্রেণী:১৯৪১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৪১-এ ব্রিটিশ ভারতে প্রতিষ্ঠিত
সেনগ্রাম মাধ্যমিক বিদ্যালয়

**সেনগ্রাম মাধ্যমিক বিদ্যালয়** কুষ্টিয়া জেলার খোকসা উপজেলার আমবাড়িয়া ইউনিয়নে অবস্থিত একটি এমপিওভুক্ত মাধ্যমিক বিদ্যালয়। বিদ্যালয়টি ১৯০৩ সালে প্রতিষ্ঠিত হয়েছে। প্রতিষ্ঠালগ্ন সময়ে বিদ্যালয়টি নদীয়া জেলার অন্যতম একটি বিদ্যালয় হিসেবে পরিচিত ছিল।

## ইতিহাস

রাইচরণ দাস ১৯০৩ সালে তার নিজ বাড়ির চারচালা টিনের ঘরে বিদ্যালয়টি প্রতিষ্ঠিত করেন। কাজকর্ম সুবিধার্থে তিনি নদীয়া জেলার কুষ্টিয়া মহকুমার শেষ প্রান্তে বর্তমান খোকসা উপজেলার সেনগ্রামে বিদ্যালয়টি প্রতিষ্ঠিত করেন। তিনি বিদ্যালয়ের নাম তার মায়ের নামে 'সেনগ্রাম গোবিন্দসুন্দরী এম.ই. স্কুল' নামকরণ করেছিলেন। এটি ১৯৫৪ সালে নিম্ন মাধ্যমিক এবং ১৯৭০ সালে মাধ্যমিক হিসাবে স্বীকৃতি লাভ করে। মোহাম্মদ আবু হেনার পিতা আমানত আলী মল্লিক ৩২ বছর প্রধান শিক্ষকের দায়িত্ব পালন করেছিলেন।

## উল্লেখযোগ্য ব্যক্তি

* কাজী মোতাহার হোসেন - বাংলাদেশী পরিসংখ্যানবিদ, অনুবাদক, সাহিত্যিক ও দাবাড়ু
* মোহাম্মদ আবু হেনা - বাংলাদেশের সপ্তম প্রধান নির্বাচন কমিশনার

## তথ্যসূত্র

বিষয়শ্রেণী:কুষ্টিয়া জেলার বিদ্যালয়
বিষয়শ্রেণী:বাংলাদেশের উচ্চ বিদ্যালয়
বিষয়শ্রেণী:১৯০৩-এ ব্রিটিশ ভারতে প্রতিষ্ঠিত
বিষয়শ্রেণী:১৯০৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:খোকসা উপজেলা
রোস্তম দুর্গ

নাইনের **রোস্তম দুর্গ** হলো হামুন কাউন্টির একটি দুর্গ। এটি **হাওজদার দুর্গ** হিসেবেও পরিচিত। এটি সিস্তান ও বালুচেস্তান প্রদেশের অন্যতম আকর্ষণ। এই দুর্গটি সাফাভি রাজবংশ - সেলজুক রাজবংশ দ্বারা নির্মিত হয়েছিল। 

## গ্যালারি

চিত্র:قلعه_رستم_پانوراما.jpg
চিত্র:نمایی_از_قلعه_رستم.JPG
চিত্র:قلعه_رستم_سیستان.JPG
চিত্র:درب_ورودی_قلعه.JPG
চিত্র:ورودی_قلعه_رستم.JPG
চিত্র:عکس_پانوراما_قلعه_رستم.jpg
চিত্র:قلعه_رستم_بهمن_1392.JPG
চিত্র:داخل_قلعه_رستم.JPG
চিত্র:باران_در_قلعه_رستم.JPG
চিত্র:نمایی_از_پشت_قلعه.JPG
চিত্র:Rustamtown.jpg
চিত্র:Rakhshstable.jpg
চিত্র:Rustamcitygate.jpg
চিত্র:Rustam'sHouse.jpg
চিত্র:InsideRustam'sCity.jpg


## তথ্য‌সূত্র

বিষয়শ্রেণী:ইরানের দুর্গ
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
খেস্তি দুর্গ

**খেস্তি [[দুর্গ]]** (ফার্সিঃ قلعه خشتي یا হল একটি ঐতিহাসিক দুর্গ। এটি সিজান দুর্গ নামেও খ্যাত। দুর্গটি ইসফাহান প্রদেশের আরান ভা বিদগোল কাউন্টিতে অবস্থিত। এই দুর্গটি সেলজুক, তৈমুরিদ এবং সাফাভিদ যুগেও বিদ্যমান ছিল।

## তথ্যসূত্র

বিষয়শ্রেণী:ইরানের দুর্গ
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
দি ইসলামিক ব্যাংক অব এশিয়া

**দি ইসলামিক ব্যাংক অব এশিয়া** (সংক্ষেপে: **আইবি এশিয়া**) হলো ২০০৭ সালের ৭ মে সিঙ্গাপুর আর্থিক কর্তৃপক্ষের পূর্ণাঙ্গ ব্যাংক লাইসেন্সের জন্য আনুষ্ঠানিক অনুমোদন পাওয়ার পর ডিবিএস ব্যাংক কর্তৃক চালু করা একটি ইসলামিক ব্যাংক। আইবি এশিয়ার প্রতিষ্ঠাতা অংশীদারদের মধ্যে রয়েছে ডিবিএসের সংখ্যাগরিষ্ঠ অংশীদার এবং উপসাগরীয় সহযোগিতা পরিষদ (জিসিসি) দেশগুলোর বিশিষ্ট পরিবার এবং শিল্প গোষ্ঠীর ৩৪ জন মধ্যপ্রাচ্যের বিনিয়োগকারী।

## প্রোফাইল
আইবি এশিয়া ৫০০ মিলিয়ন মার্কিন ডলার পরিশোধিত মূলধন নিয়ে গঠিত, যেখানে ডিবিএস ২৫০ মিলিয়ন মার্কিন ডলার এবং ৫০ শতাংশের অধিক শেয়ারের সংখ্যাগরিষ্ঠ অংশীদারিত্ব ধারণ করে। ডিবিএসের একটি সহযোগী প্রতিষ্ঠান হিসেবে আইবি এশিয়া ডিবিএসের সদর দপ্তরের নিচতলায় পৃথক অফিসে কার্যক্রম শুরু করে এবং বাণিজ্যিক ব্যাংকিং, কর্পোরেট অর্থায়ন, মূলধন বাজার ও বেসরকারি ব্যাংকিং পরিষেবাগুলোতে মনোনিবেশ করে।

আইবি এশিয়ার একটি আট সদস্যের পরিচালনা পর্ষদ রয়েছে, যার সভাপতি হলেন বাহরাইন প্রধানমন্ত্রীর অর্থনীতি বিষয়ক উপদেষ্টা আবদুল্লাহ হাসান সাইফ। সহ-সভাপতি হলেন ডিবিএস ব্যাংকের প্রধান নির্বাহী কর্মকর্তা ও সহ-সভাপতি জ্যাকশন ডে। আর প্রধান নির্বাহী কর্মকর্তা হলেন ভিন্স কুক।

## কার্যক্রম
মধ্যপ্রাচ্যের বাজারে ডিবিএসের অংশগ্রহণ বৃদ্ধির পর আইবি এশিয়ার সূচনা হয়। ডিবিএস মধ্যপ্রাচ্যে বৃহৎ ও যুগান্তকারী ইক্যুইটি আইপিও এবং নিরাপত্তাকরণের একটি উল্লেখযোগ্য অংশ স্থাপন করেছে এবং এটি দুবাই ইন্টারন্যাশনাল ফাইন্যান্সিয়াল সেন্টার থেকে ব্যাংকিং লাইসেন্সপ্রাপ্ত প্রথম কয়েকটি এশিয়া-ভিত্তিক ব্যাংকের মধ্যে একটি ছিল।

আইবি এশিয়া ২০০৮ সালের মে মাসে বাহরাইনে তাদের অফিস স্থাপন করে। এটি উপসাগরীয় সহযোগিতা পরিষদের গ্রাহক এবং বিনিয়োগকারীদের সাথে সম্পর্ক আরও জোরদার করার লক্ষ্যে এবং অঞ্চলজুড়ে আইবি এশিয়ার বিস্তৃতি ও বিনিয়োগ ব্যাংকিং ব্যবসার বিকাশে কাজ করে।

## পরিচালনাগত সমস্যা
২০১৫ সালের ১৪ সেপ্টেম্বর ডিবিএস ব্যাংক সিঙ্গাপুর এক্সচেঞ্জ ওয়েবসাইটে একটি বিবৃতি প্রকাশ করে যে, যেহেতু আইবি এশিয়া একটি পৃথক সত্তা হিসেবে পরিচালিত হওয়ার জন্য অর্থনীতির মাপক অর্জন করতে অক্ষম, তাই ডিবিএস ব্যাংক ধীরে ধীরে আইবি এশিয়া বন্ধ করে দেবে এবং যার আনুমানিক সময় নির্ধারণ করা হয়েছিল *প্রায় ২ থেকে ৩ বছর*। একই বিবৃতিতে বলা হয়, ডিবিএস ব্যাংক ইসলাম সম্মত ব্যাংকিং পণ্যের উন্নয়ন ও প্রস্তাব অব্যাহত রাখবে।

২০১৬ সালের ১১ জুলাই থেকে আইবি এশিয়ার প্রধান পাতাটি প্রবেশযোগ্যতা হারায়।

## তথ্যসূত্র

## বহিঃসংযোগ

* ডিবিএস গ্রুপ
* আইবি এশিয়ার তথ্যপত্র

বিষয়শ্রেণী:ইসলামি ব্যাংক
বিষয়শ্রেণী:২০০৭-এ প্রতিষ্ঠিত ব্যাংক
বাংলাদেশ ইসলামি লেখক ফোরাম

**বাংলাদেশ ইসলামি লেখক ফোরাম** বাংলাদেশের একটি লেখক সংগঠন। এটি ২০১৩ সালে ঢাকায় একটি জমায়াতের মাধ্যমে প্রতিষ্ঠিত হয়। বর্তমানে সংগঠনটির সভাপতির দায়িত্ব পালন করছেন মুনীরুল ইসলাম, বর্তমান কমিটিতে নির্বাহী সদস্য হিসাবে ২৭ জন রয়েছে। বর্তমানে সংগঠনটিতে ৫ শতাধিক লেখক রয়েছে। সংগঠনটি প্রতিবছর *লেখক ফোরাম গ্রন্থ সম্মাননার* আয়োজন করে থাকে। সংগঠনটি ২০২২ সালে ইসলামি লেখালিখির পরিভাষাকে সহজ করার জন্য *ইসলামি অভিধান প্রকাশ* করেছে।

## ইতিহাস
ইসলামি বিষয় নিয়ে লেখালিখি করা কিছু বুদ্ধিদীপ্ত মানুষ ২০১২ সালের ২৬ মে ঢাকার পুরানা পল্টনে একত্রিত হোন। আলোচনা শেষে লাবিব আব্দুল্লাহকে প্রধান করে সাতজনের আহ্বায়ক কমিটি করেন। ২০১৩ সালের ৮ জানুয়ারি নির্বাচনের মাধ্যমে পূর্ণাঙ্গ কমিটি দিয়ে সংগঠনটি যাত্রা শুরু করে। মুফতি এনায়েতুল্লাহ সভাপতি ও জহির উদ্দিন বাবর সাধারণ সম্পাদক হিসাবে দায়িত্ব গ্রহণ করেন, এবং ৪০০ সদস্যকে নিবন্ধিত করা হয়। সেই সময়ে তারা ইসলামী বানান গ্রহণ করেছিলো, ৬ জানুয়ারি ২০২৩ সম্মেলন মিটিং-এ তারা ইসলামি বানানে সিদ্ধান্ত গ্রহণ করে।

## কার্যক্রম
সংগঠনটি মূলত ইসলামি ভাবধারাকে সামনে রেখে লেখালিখি করে এবং অপরকে উৎসাহিত করে। নবী মুহাম্মাদের জীবনীর উপর সীরাতগ্রন্থ, ইসলামি সংস্কৃতির প্রসার, ইসলামি ঐতিহ্য, ইয়ালামি অনুশাসন, ইসলামি অর্থনীতি, ইসলামি ইতিহাস নিয়ে লেখালিখি করে। নবাগতদের দক্ষ করতে ফোরামের তত্ত্বাবধানে লেখালেখি কর্মশালা, সাহিত্য-সাংবাদিকতা কোর্স করানো হয়। এছাড়াও ইসলামি লেখক অভিধান প্রকাশের উদ্যোগ নিয়েছে। প্রতিবছর সংগঠনের পক্ষ থেকে আনন্দভ্রমণের আয়োজন করা হয়ে থাকে।

২০২৩ সালে বিভিন্ন ক্যাটাগরির উপর ১০০ টি বইয়ের উপর যাচাই বাছাই করে ২০ জন লেখক ইসলামি লেখক ফোরাম গ্রন্থ সম্মাননা দেওয়া হয়। ২০২৪ সালে ৫০ টি বইয়ের মধ্যে থেকে সেরা ১০ জনকে গ্রন্থ সম্মাননা প্রদান করা হয়।

## তথ্যসূত্র

## বহিঃসংযোগ
* অফিশিয়াল ওয়েবসাইট

বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:লেখকদের সংগঠন
বিষয়শ্রেণী:সাহিত্য সংগঠন
বিষয়শ্রেণী:বাংলাদেশের ইসলামি সংগঠন
বিষয়শ্রেণী:২০১৩-এ প্রতিষ্ঠিত সংগঠন
আলানিয়া দুর্গ

**আলানিয়া দুর্গ** (**Alanya Kalesi**) একটি মধ্যযুগীয় দুর্গ, যা তুরস্কের দক্ষিণাঞ্চলীয় শহর আলানিয়াতে অবস্থিত।

## ইতিহাস
দুর্গটির অধিকাংশ অংশ ১৩শ শতকে সেলজুক সুলতানাত কর্তৃক নির্মিত হয়, যখন আলা‌উদ্দিন কায়কোবাদ প্রথম ১২২০ সালে আলানিয়া শহর দখল করেন। এই নির্মাণ প্রচেষ্টার অংশ হিসেবেই কিজিল কুলে (লাল মিনার) নির্মিত হয়।
বাম|থাম্ব|227x227পিক্সেল|আলানিয়া শহরের মানচিত্র
দুর্গটি প্রাচীন বাইজান্টাইন এবং রোমান সময়কার দুর্গাবশেষের উপর নির্মিত। উসমানীয়দের শাসনে এলাকাটি শান্তিপূর্ণ হবার পর দুর্গটি শুধুমাত্র প্রতিরক্ষামূলক কাঠামো না থেকে অভ্যন্তরে ১৯শ শতকে বহু ভিলা নির্মিত হয়। বর্তমানে এটি একটি উন্মুক্ত জাদুঘর হিসেবে ব্যবহৃত হচ্ছে।

এই দুর্গটি ভূমধ্যসাগরে একটি পাথুরে উপদ্বীপের উপরে প্রায়  উচ্চতায় অবস্থিত, যা তিন দিক থেকে প্রাকৃতিকভাবে সুরক্ষিত। দুর্গকে ঘিরে থাকা প্রাচীরের দৈর্ঘ্য প্রায়  এবং এতে ১৪০টি টাওয়ার রয়েছে। দুর্গের চাহিদা পূরণের জন্য প্রায় ৪০০টি পানির চৌবাচ্চা (সিস্টার্ন) নির্মাণ করা হয়েছিল।

২০০৯ সালে, আলানিয়া দুর্গ এবং তেরসানে-কে ইউনেস্কোর বিশ্ব ঐতিহ্য স্থান হিসেবে স্বীকৃতির জন্য প্রস্তাব করা হয় এবং সেগুলোকে ঐ বছরের অস্থায়ী তালিকায় অন্তর্ভুক্ত করা হয়।

## তথ্যসূত্র

## বহিঃসংযোগ

* আলানিয়া দুর্গ সংক্রান্ত Go Turkey গাইড
* Nomad's Guide to Turkey 
বিষয়শ্রেণী:তুরস্কের জাদুঘর
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
গ্রাসিওসা দুর্গ

**গ্রাসিওসা দুর্গ** মরক্কোর উপকূলে পর্তুগিজদের দ্বারা ১৪৮৯ সালে প্রতিষ্ঠিত হয়। এটি একটি ছোট নদীর দ্বীপে নির্মিত হয়েছিল, যা সমুদ্র থেকে প্রায় তিন লিগ দূরে আধুনিক লারাশে শহর থেকে কয়েক কিলোমিটার অভ্যন্তরে লুকুস নদী (ওয়াদি লুকুস) এবং এল-মেখাজেন নদীর (ওয়াদ মাখাজিন) মিলনস্থলে অবস্থিত।

আর্জিলা বিজয়ের পর একটি চুক্তির মাধ্যমে আবু জাকারিয়া মুহাম্মাদ আল-সাইহ আল-মাহদি এই দ্বীপটি পর্তুগিজদের কাছে হস্তান্তর করেন।

১৪৮৯ সালের ফেব্রুয়ারিতে গ্যাসপার জুসার্তে এই দুর্গ নির্মাণ করেন। মে মাসে ডি. পেদ্রো দে কাস্তেলো ব্রাঙ্কোর নেতৃত্বে একটি দ্বিতীয় নৌবহর দ্বীপে পৌঁছে এবং দিয়োগো ফার্নান্দেস দে আলমেইদাকে গভর্নর নিযুক্ত করা হয়।

আবু জাকারিয়া মুহাম্মাদ আল-সাইহ আল-মাহদি দ্বীপটি আক্রমণ করে পর্তুগিজদের বিতাড়নের চেষ্টা করেন। মরোক্কানরা নদীতে গাছ ফেলে পথ বন্ধ করে দিলে গ্রাসিওসা দুর্গের পর্তুগিজরা আত্মসমর্পণ করতে বাধ্য হয়। ১৪৮৯ সালের ২৭ আগস্ট "শামেজ চুক্তি" স্বাক্ষরের মাধ্যমে তারা দ্বীপটি ত্যাগ করে। ফলে গ্রাসিওসায় পর্তুগিজরা দীর্ঘকাল টিকতে পারেনি এবং মরোক্কানরা দ্রুত নদীর মোহনায় লারাশে শহর প্রতিষ্ঠা করে।

মোট ৬টি মরোক্কান শহর দখল করে পর্তুগিজরা মরোক্কোর আটলান্টিক উপকূলে ৬টি পৃথক দুর্গ নির্মাণ করেছিল: উত্তরে লুকুস নদী থেকে দক্ষিণে সুস নদী পর্যন্ত। এদের মধ্যে চারটি স্বল্পস্থায়ী ছিল: গ্রাসিওসা (১৪৮৯), সাঁও জোয়াও দা মামোরা (১৫১৫), মোগাদোরের কাস্তেলো রিয়াল (১৫০৬–১০) এবং আগুজ (১৫২০–২৫)। অন্য দুটি দুর্গ পরবর্তীতে স্থায়ী শহর রূপে গড়ে ওঠে: সান্তা ক্রুজ দো কাবো দে গে (আগাদির, প্রতিষ্ঠিত ১৫০৫–০৬) এবং মাজাগান (মাজাগাঁও) ১৫১৪–১৭ সালে। ১৫৪১ থেকে ১৫৫০ সালের মধ্যে পর্তুগিজরা অধিকাংশ বসতি পরিত্যাগ করে, যদিও তারা সেউতা, তাঞ্জার এবং মাজাগান ধরে রাখতে সক্ষম হয়।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:১৫শ শতাব্দীতে মরক্কোতে প্রতিষ্ঠিত
বাব এল-খামিস (মেকনেস)

**বাব এল-খামিস** () হলো মরক্কোর মেকনেস শহরের পুরনো অংশ (মদিনা)-এর পশ্চিম পাশে অবস্থিত একটি ঐতিহাসিক শহরের প্রবেশদ্বার।

## নাম
এই প্রবেশদ্বারটির নাম বিভিন্নভাবে লেখা হয়ে থাকে, যেমন *এল খেমিস* বা *লাখমিস*।

আরবি ভাষায় এর আক্ষরিক অর্থ "বৃহস্পতিবারের ফটক", কারণ এই প্রবেশদ্বার দিয়ে প্রবেশযোগ্য একটি সাপ্তাহিক বাজার বা সৌক অনুষ্ঠিত হতো বৃহস্পতিবারে। মরক্কোর অন্যান্য শহরেও এই ধরণের নামকরণ দেখা যায়, যেমন মারাকেশের বাব এল-খামিস।

## ইতিহাস
এই শহরের প্রবেশদ্বারটি নির্মিত হয় ১৬৮৬ বা ১৬৮৭ সালে আলাউই সুলতান মৌলায় ইসমাইল-এর শাসনামলে, যিনি ১৬৭২ থেকে ১৭২৭ পর্যন্ত শাসন করেন।

এই প্রবেশদ্বারটি একসময় মেল্লা বা ইহুদি পাড়ার প্রধান প্রবেশপথ ছিল এবং এটি "অ্যাম্বারের বাগানের শহর", অর্থাৎ মদিনাত আর-রিয়াদ আল-আনবারির পশ্চিম দিকের ফটক হিসেবেও ব্যবহৃত হতো। এই এলাকায় উদাইয়া বাহিনী ও মৌলায় ইসমাইলের দরবারের সদস্যরা বসবাস করতেন। ১৭২৯ সালে মৌলায় ইসমাইলের পুত্র মৌলায় আবদাল্লাহ এই মেল্লা ধ্বংস করে দেন। এর কারণ হিসেবে বলা হয়, বিদ্রোহীদের সাথে এক যুদ্ধে পরাজিত হয়ে ফিরে আসার সময় তিনি এই এলাকার বাসিন্দাদের কটাক্ষের শিকার হন।

এই ফটকের নকশা ও অলঙ্করণ বাব এল-বারদাইন-এর সঙ্গে মিলে যায়, যা মৌলায় ইসমাইলের আমলে নির্মিত হয়। ফটকটিতে একটি শিলালিপি রয়েছে যাতে তিনটি কবিতার পঙ্‌ক্তি এবং "নির্মিত" শব্দটি লেখা আছে, যা থেকে জানা যায় এটি হিজরি ১০৯৮ সালে নির্মিত হয়েছিল; এই সাল খ্রিস্টাব্দ অনুযায়ী ১৬৮৬–১৬৮৭ সালের সমতুল্য।

## আরও দেখুন

* বাব মনসুর আল-আলজ

## তথ্যসূত্র

## গ্রন্থপঞ্জি

* Arnold Betten: *Morocco. Antiquity, Berber Traditions and Islam - History, Art and Culture in the Maghreb.* DuMont, Ostfildern 2012, পৃষ্ঠা ৬৪ এবং ১৬৬। 
* Markus Hattstein, Peter Delius (সম্পাদক): *Islam. Art and architecture* . Könemann Verlag, Cologne 2000, পৃষ্ঠা ৩০৫। 

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বাব মাহরুক

**বাব মাহরুক** () হলো মরক্কোর ফেজ শহরের পুরাতন প্রাচীরঘেরা অঞ্চল ফেজ এল বালি-এর ঐতিহাসিক প্রধান পশ্চিম দিকের শহরের প্রবেশদ্বার। এই প্রবেশদ্বারটি ১২০৪ সালে নির্মিত হয়। এটি কাসবা আন-নোয়ারের প্রান্তসীমার কাছে  প্লেস বু জেলুদের উত্তর-পশ্চিম কোণে অবস্থিত। এটি ঐতিহাসিকভাবে পুরাতন শহরের প্রধান সড়ক তালা’আ কেবিরা-এর সূচনাবিন্দু হিসেবে পরিচিত ছিল।

## ইতিহাস
বর্তমান ফটকটি ১২০৪ সালে আলমোহাদ শাসক মুহাম্মদ আন-নাসির (শাসনকাল ১১৯৯–১২১৩) নির্মাণ করেন, যিনি ফেজ শহরের প্রাচীর ও দুর্গগুলি পুনর্নির্মাণ করেন। এর পূর্বতন নাম ছিল *বাব আশ-শারিয়া* (, যার আক্ষরিক অর্থ "আইনের ফটক"), তবে পরে এর নাম হয় *বাব মাহরুক* অর্থাৎ "পোড়ানো ব্যক্তির ফটক"। এই নামের উৎস হলো এক বিদ্রোহী ওয়াজ্জানি ব্যক্তি আল-উবায়দির মৃতদেহ ১২০৩–০৪ সালে (৬০০ হিজরি) এখানে পোড়ানো হয়েছিল। এই ফটকে বিদ্রোহীদের কাটা মস্তক ঝুলিয়ে রাখা হতো, এমনকি ২০শ শতকের শুরু পর্যন্ত কখনো কখনো এই প্রথা অব্যাহত ছিল। মাঝে মাঝে দণ্ডপ্রাপ্তদের মাটির কাছাকাছি হাত দিয়ে ঝুলিয়ে রাখা হতো একদিনের জন্য, তারপর মৃত্যুদণ্ড কার্যকর করা হতো। বর্তমানে এই ফটকটি এখনও বিদ্যমান, তবে যানবাহন চলাচলের সুবিধার্থে আশেপাশে নতুন প্রবেশপথ তৈরি করা হয়েছে।

## বিবরণ
অনেক মধ্যযুগীয় দুর্গপ্রাচীরের প্রবেশদ্বারের মতো এটি একটি বাঁকানো প্রবেশপথ ধারণ করে – পশ্চিম দিক থেকে ঢুকে দক্ষিণ দিকে ৯০ ডিগ্রি ঘুরে প্রবেশ করতে হয়। প্রবেশদ্বারটি একটি বৃহৎ মুরিশ খিলান দ্বারা উন্মুক্ত, যা একটি অগভীর আয়তাকার ফ্রেম দ্বারা ঘেরা। ফটকের দক্ষিণ দিকে দেয়ালে আরেকটি সাধারণ প্রবেশপথ পরবর্তীকালে তৈরি করা হয়েছে যান চলাচলের সুবিধার জন্য।

ফটকের পশ্চিম দিকে শহরের প্রাচীরের বাইরে বিস্তৃত হয়েছে ঐতিহাসিক বাব মাহরুক কবরস্থান, যা পুরাতন শহরের অন্যতম প্রধান কবরস্থান। এখানে ১২শ শতাব্দীর ইসলামি পণ্ডিত আবু বকর ইবন আল-আরাবি-এর সমাধি অবস্থিত। বিখ্যাত আন্দালুসি কবি ইবন আল-খাতিব-এর সমাধিও এখানে, যিনি ১৩৭৫ সালে ফেজে কারাগারে নিহত হন। এই কবরস্থানের একটি কবর সম্ভবত মুহাম্মদ দ্বাদশের (গ্রানাডা ও আল-আন্দালুসের শেষ শাসক) চূড়ান্ত বিশ্রামস্থল হতে পারে, যদিও বিশেষজ্ঞরা এখনো এটি নিশ্চিত করেননি।
চিত্র:Bab_mahrouk_cemetery.jpg|বাব মাহরুক কবরস্থান
চিত্র:Arabi_mausoleum_Fes_DSCF6355.jpg|আবু বকর ইবন আল-আরাবি-এর সমাধি
চিত্র:Das_Grab.JPG|ইবন আল-আরাবি-র সমাধির অভ্যন্তর


## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:ফেজের গেট, মরক্কো
বিষয়শ্রেণী:মরক্কোর স্থাপত্য
বাব আঘমাত

**বাব আঘমাত** () হলো মারাকেশ শহরের পুরনো প্রাচীরঘেরা অংশ মদিনার প্রধান দক্ষিণ-পূর্ব দিকের প্রবেশদ্বার।

## বিবরণ
এই প্রবেশদ্বারটি প্রথম নির্মিত হয় আনুমানিক ১১২৬ সালে, যখন আলমোরাভিদ শাসক আলি ইবনে ইউসুফ শহরের প্রথম প্রাচীর নির্মাণ করেন। পরবর্তী সময়ে এতে নানা পরিবর্তন আনা হয়েছে।

এই ফটকটির নামকরণ হয়েছে আঘমাত নামক প্রাচীন শহরের নামে। আঘমাত আলমোরাভিদদের প্রাথমিক রাজধানী ছিল এবং মারাকেশের দক্ষিণ/দক্ষিণ-পূর্বে অবস্থিত। এটি *বাব ইয়িনতান* নামেও পরিচিত ছিল বলে ধারণা করা হয়। তবে এটি অনিশ্চিত এবং হতে পারে যে নামটি কাছাকাছি অন্য কোনো ফটকের জন্য ব্যবহৃত হত যা এখন আর বিদ্যমান নেই।

আলমোরাভিদ আমলের অন্যান্য ফটকের মতো এটিও সময়ের সাথে সাথে অনেকটা রূপান্তরিত হয়েছে। মূল নকশা অনুযায়ী এটি সম্ভবত একটি বাঁকানো প্রবেশপথ ছিল যা একবার সম্পূর্ণ ১৮০ ডিগ্রি বাঁক নিত এবং প্রাচীরের অক্ষ বরাবর একটি সিমেট্রিক্যাল (সমমিতিক) গঠন তৈরি করত। পশ্চিম দিক থেকে শহরের বাইরের একটি বুরুজের মধ্য দিয়ে ছাদবেষ্টিত একটি ভেস্টিবুল পেরিয়ে প্রবেশ করা যেত এবং এরপর শহরের ভেতরের বুরুজ থেকে আবার পশ্চিম দিকে খোলা উঠান পার হয়ে বের হওয়া যেত।

পরে একটি নতুন দেয়ালঘেরা উঠান এই মূল প্রবেশপথের বাইরের দিকে যুক্ত করা হয়, যার নির্মাণশৈলী ছিল সম্পূর্ণ ভিন্ন। এতে আবার একটি ১৮০ ডিগ্রি বাঁক যুক্ত হয়। তবে সাম্প্রতিক কালে এই উঠানের উত্তর দেয়াল ভেঙে ফেলা হয়েছে যাতে পথটি আরও সরল হয়ে যায়।

গেটহাউসের উত্তর-পূর্ব কোণে একটি সিঁড়ি রয়েছে যা দিয়ে ছাদে যাওয়া যায়।

এই প্রবেশদ্বারের ঠিক বাইরে একটি বড় কবরস্থান অবস্থিত, যেটি "বাব অঘমাত কবরস্থান" নামে পরিচিত। এর পশ্চিম পাশে মারাকেশের ইহুদি কবরস্থান রয়েছে যা শহরের মেল্লা অঞ্চলের অংশ।

এই ফটক এবং কবরস্থানের কাছেই অবস্থিত সিদি ইউসুফ ইবনে আলির মাজার, যিনি মারাকেশের সাত পীরের একজন।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:আলমোরাভিড স্থাপত্য
বিষয়শ্রেণী:মারাকেশের ফটক
বাব দৌক্কালা

**বাব দৌক্কালা** () হলো মরক্কোর মারাকেশ শহরের পুরাতন শহর বা প্রাচীরঘেরা শহরের উত্তর-পশ্চিম প্রান্তের প্রধান প্রবেশদ্বার।

## বিবরণ
এই প্রবেশদ্বারটির ইতিহাস ১১২৬ খ্রিস্টাব্দের আশেপাশে শুরু হয়, যখন আলমোরাভিদ আমির আলি ইবন ইউসুফ শহরের প্রথম প্রাচীর নির্মাণ করেন।

**দৌক্কালা** নামটি এসেছে একটি বারবার গোত্র ও একই নামে একটি অঞ্চলের নাম থেকে। অঞ্চলটি বর্তমান মারাকেশ ও কাসাব্লাঙ্কার মাঝামাঝি অবস্থিত।

অন্যান্য অনেক প্রবেশদ্বারের বিপরীতে বাব দৌক্কালার কাঠামোয় তেমন বড় কোনো পরিবর্তন আনা হয়নি (বিশেষ করে মেঝে পরিকল্পনায়), এবং এটি এখনো আলমোরাভিদ আমলের জটিল বাঁকানো প্রবেশপথের নকশা ধরে রেখেছে। এই প্রবেশপথের ভিতরের পথ দুটি সোজা কোণ ঘুরে চলে—প্রথমে পশ্চিম থেকে ঢুকে দক্ষিণ দিকে ঘোরে, এরপর পূর্ব দিকে ঘুরে শহরের ভিতরে প্রবেশ করে।

বর্তমানে এই প্রবেশদ্বারের পাশে আরও কিছু সাধারণ প্রবেশপথ রয়েছে, যা আধুনিক যানবাহন চলাচলের সুবিধার্থে তৈরি করা হয়েছে।

বাব দৌক্কালার ঠিক বাইরে এবং কিছুটা উত্তরে মারাকেশ শহরের প্রধান বাস টার্মিনাল বা আন্তঃনগর বাস স্টেশন অবস্থিত।
চিত্র:Bab_Doukkala_plan.png|বাব দৌক্কালার মেঝে পরিকল্পনা (হালকা ধূসর অংশ ছাদবেষ্টিত অঞ্চল নির্দেশ করে)
চিত্র:Moorish_gates_(49907885093).jpg|বাব দৌক্কালার বাইরের (পশ্চিম দিকের) দৃশ্য
চিত্র:Bab_Doukkala_exterior.jpg|বাব দৌক্কালার অভ্যন্তরের (পূর্ব দিকের) দৃশ্য


## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বাব গুইসা

**বাব গুইসা** বা **বাব গিসা** ( অথবা ) হচ্ছে ফেস এল বালির প্রধান উত্তর-পশ্চিম নগরদ্বার, যা ফেস শহরের পুরনো প্রাচীরঘেরা অংশে অবস্থিত।

## ইতিহাস
এই স্থানে একটি নগরদ্বার ১১শ শতক থেকেই শহরের প্রাচীরের অংশ হিসেবে বিদ্যমান ছিল। এই দরজার নামকরণ হয়েছিল জেনাতা গোত্রের এক আমির  ()-এর নামে, যিনি ফেস শহরের প্রাথমিক অংশ *আল-আলিয়া* (বর্তমানে কারাউইয়িন অঞ্চলের অংশ) শাসন করতেন। তাঁর ভাই এল-ফেতুহ*মাদিনাত ফাস (*যা বর্তমানে আন্দালুস অঞ্চলের অংশ) শহর শাসন করতেন। তাঁর নামে সম্ভবত অন্য একটি দরজার নাম হয়েছিল- বাব ফেতুহ। এই দুই ভাই ১০৫৯ থেকে ১০৬১ সাল পর্যন্ত ক্ষমতায় ছিলেন এবং ধারণা করা হয়, এই সময়েই তাঁরা নিজ নিজ শহরের দরজাগুলো নির্মাণ করেছিলেন। ফলে বাব গুইসা সম্ভবত এই সময়েই নির্মিত হয়েছিল। এর কিছুদিন পরেই আলমোরাভিদরা ১০৬৯ সালে ফেস জয় করে এবং তখন এই দুই শহরকে একত্র করে একটি একক প্রাচীরঘেরা শহরে রূপান্তরিত করে।

এই প্রাচীরগুলি ১১৪৫ সালে আলমোহাদ বিজয়ী আব্দ আল-মু'মিন কর্তৃক ধ্বংস করা হয়। পরে তার একজন উত্তরসূরি মুহাম্মদ আল-নাসির ১২১২ সালে এর পুনর্নির্মাণ করেন। বর্তমান ফটকটি মূলত মুহাম্মদ আল-নাসিরের নির্মাণকাল থেকেই বলে মনে করা হয়। ফলে এটিকে বাব মাহরুক-এর (যেটি একই সময়ের) সঙ্গে শহরের অন্যতম প্রাচীন সংরক্ষিত ফটক হিসেবে গণ্য করা হয়। তবে আলমোহাদদের পর ১৩শ শতকে মারিনিদ সুলতান আবু ইউসুফ ইয়াকুব ফটকটি পুনরুদ্ধার করেন এবং ১৭৫৫ সালের ভূমিকম্পের ধ্বংসের পর ১৮শ শতকে এটি মেরামত বা পুনর্নির্মাণ করা হয়।

## বিবরণ
alt=|বাম|থাম্ব|ফটকের ভিতরের বাঁকানো পথ।
থাম্ব|বাব গুইসা কবরস্থানের একটি অংশ, যা শহরের প্রাচীরের বাইরে উপরের দিকে বিস্তৃত।
মূল স্মারক ফটকটি (যা এখনও অক্ষত) একটি বাঁকানো প্রবেশপথ ধারণ করে; এর অভ্যন্তরীণ পথ শহরে প্রবেশের সময় ৯০ ডিগ্রি মোড় নেয়। পরে ফটকের পাশে একটি নতুন অংশ সৃষ্টি করা হয়েছে যাতে করে আরো সরাসরি যাতায়াত সম্ভব হয় (সম্ভবত ২০শ শতকের শুরুতে)। মূল ফটকে থাকা সাধারণ অলংকরণ সম্ভবত পুনরুদ্ধারের সময় স্টুকো বা প্লাস্টার দিয়ে তৈরিকৃত।

ঐতিহাসিকভাবে এলাকাটিতে একটি পাখির বাজার অবস্থিত ছিল। পাখির বাজার এবং লোককাহিনিকারদের জনসম্মক্ষে করা পরিবেশনার জন্য বাব গুইসা পরিচিত ছিল। ফটকের ঠিক ভিতরে বাব গুইসা মসজিদ এবং এর সংলগ্ন মাদ্রাসা অবস্থিত, যা শহরের একটি গুরুত্বপূর্ণ ঐতিহাসিক ধর্মীয় প্রতিষ্ঠান। পুরনো শহরের অন্যান্য প্রধান ফটকের (বাব ফতুহ ও বাব মাহরুক) মতোই ফটকের বাইরে শহরের প্রাচীরের পাশে বিস্তৃত একটি বড় কবরস্থান রয়েছে, যা বাব গুইসা কবরস্থান নামে পরিচিত। তবে এই কবরস্থানটি মেরিনিড সমাধি দ্বারা উপেক্ষিত, যা ১৪ শতকের ধ্বংসপ্রাপ্ত মেরিনিড রাজকীয় সমাধিস্থল। 

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:ফেজ, মরক্কোর দরজা
বিষয়শ্রেণী:আলমোহাদ স্থাপত্য
টেবিল

থাম্ব|চেয়ার-টেবিল
**টেবিল** (, *টেইব্যল্*) বা **মেজ** (, *মেজ়্*) এক বা একাধিক পায়াবিশিষ্ট উঁচু সমতল আসবাববিশেষ। কাজ-কর্ম, খাওয়া-দাওয়া কিংবা জিনিসপত্র রাখার জন্য টেবিল ব্যবহার করা হয়। টেবিলের বিভিন্ন প্রকারভেদের মধ্যে রয়েছে খাওয়া-দাওয়ার জন্য ডাইনিং টেবিল, বৈঠকখানায় জিনিসপত্র প্রদর্শন বা জলখাবার দেওয়ার জন্য কফি টেবিল এবং বিছানার পাশে অ্যালার্ম ঘড়ি ও বাতি রাখার জন্য বেডসাইড টেবিল।এছাড়া কোনো বিশেষ কাজে ব্যবহারের জন্য বিভিন্নরকম টেবিল ব্যবহৃত হয়, যেমন স্থাপত্য চিত্রণের জন্য ড্রাফটিং টেবিল এবং বোনার জন্য সেলাই টেবিল।

## ব্যুৎপত্তি
"" শব্দটি ইংরেজি  (*টেইব্যল্*) থেকে আগত, যা লাতিন  (*তাবুলা*) থেকে আগত, যার অর্থ "কাষ্ঠফলক"।

## ইতিহাস
থাম্ব|রোমান অর্ধবৃত্তাকার টেবিল।
প্রাচীনতম টেবিলের মধ্যে খ্রিস্টপূর্ব ২৫০০ নাগাদ প্রাচীন মিশরীয়দের টেবিল উল্লেখযোগ্য, যা কাঠ ও অ্যালাবাস্টার দিয়ে তৈরি। মিশরীয় টেবিল প্রায়ই জিনিসকে মেঝে থেকে উপরে রাখার পাথুরে বেদিমাত্র, যদিও সমাধিতে কাঠের টেবিলের নমুনা পাওয়া গিয়েছে। বড় বড় থালার মাধ্যমে খাওয়া-দাওয়ার টেবিলে খাদ্য ও পানীয় পরিবেশন করা হতো। মিশরীয়রা বিভিন্ন ছোট টেবিল ও উত্তোলিত খেলার বোর্ডের ব্যবহার করত। এছাড়া চিত্রণ ও লিখনের জন্য চীন ও মেসোপটেমিয়ার জনগোষ্ঠীরা ধাতুর টেবিল তৈরি করত।

গ্রিস ও রোমে বিশেষ করে খাওয়া-দাওয়ার টেবিলের বহুল প্রচলন ছিল, আর ব্যবহারের পর গ্রিক টেবিলকে বিছানার তলায় ঠেলা হতো। তখনকার টেবিল মার্বেল, কাঠ বা ধাতু (মূলত ব্রোঞ্জ বা রূপার সংকর) দিয়ে তৈরি করা হতো, আর এর পায়াগুলোকে কখনো কখনো অলংকারবহুল করা হতো। পরে বৃহত্তর আয়তাকার টেবিলগুলিকে পৃথক বেদি ও স্তম্ভ দিয়ে তৈরি করা হতো। এছাড়া রোমানরা ইতালিতে একপ্রকার বৃহৎ অর্ধবৃত্তাকার টেবিল চালু করেছিল, যার নাম "মেনসা লুনাতা" (mensa lunata)।

## ধরন
উৎস, ধাঁচ, উদ্দেশ্য ও খরচের উপর নির্ভর করে বিভিন্নরকম উপাদান ও আকৃতির টেবিল রয়েছে। অনেক টেবিল কাঠ বা কাষ্ঠজাত দ্রব্য দিয়ে তৈরি। কিছু টেবিল আবার কাচ ও ধাতু দিয়েও তৈরি হয়। টেবিল সাধারণত একটি সমতল ও এক বা একাধিক পায়া নিয়ে গঠিত।

টেবিলের উপরের আকৃতি বিভিন্নরকম, যার মধ্যে আয়তাকার, বর্গাকার, গোলাকার ও ডিম্বাকার টেবিল সবচেয়ে বেশি প্রচলিত।

অনেক টেবিলের উপরের অংশ এমন হয় যে তার উচ্চতা, অবস্থান, আকার বা আকৃতি ইত্যাদি পরিবর্তন করা যায়। সহজে পরিবহনের জন্য ভাঁজযোগ্য টেবিল রয়েছে। রেলগাড়ি ও বিমানের ছোট টেবিল ভাঁজযোগ্য ও অভাঁজযোগ্য দুইরকমই হতে পারে।

## তথ্যসূত্র

## গ্রন্থপঞ্জি
* 

## আরও পড়ুন
* 
* 
* 

## বহিঃসংযোগ

* Antike Tisch-Kultur.de (German) — কিছু পুরনো টেবিলের চিত্রশালা
* National Museum of Australia - First Fleet table ()


বিষয়শ্রেণী:আসবাবপত্র
উম্মে হাকিম বিনতে ইয়াহিয়া

**উম্মে হাকিম বিনতে ইয়াহিয়া** (  ) ৮ম শতাব্দীর একজন উমাইয়া সম্ভ্রান্ত মহিলা।তিনি আব্দুল আজিজ বিন আল-ওয়ালিদ বিন আব্দুল মালিকের সাথে বিবাহিত ছিলেন। তারপর তাকে তালাক দেন। তারপর হিশাম বিন আব্দুল মালিক তাকে বিয়ে করেন। তিনি দশম উমাইয়া খলিফা হিশাম ইবনে আব্দুল মালিকের প্রধান স্ত্রী ছিলেন।

## জীবন
উম্মে হাকিম ইয়াহিয়া ইবনে আল-হাকামের মেয়ে ছিলেন। ইয়াহিয়া ছিলেন হিশামের দাদা খলিফা মারওয়ান প্রথমের ভাই ছিলেন। উম্মে হাকিমের মা জয়নাব বিনতে আবদুর রহমান, বনু মাখজুমের সিরিয়া বিজয়ী সেনাপতি আল-হারিস ইবনে হিশামের নাতনী।

আব্দুল আজিজ ইবনে আল-ওয়ালিদ ইবনে আব্দুল মালিক তাকে বিয়ে করেন। তারপর তিনি আবু বকর ইবনে আবদুর রহমান ইবনে আবি বকরের আরেক কন্যাকে বিয়ে করেন। আবু বকরের মেয়ে ওয়ালিদের খুব পছন্দের ছিল এবং সে তাকে ভালোবাসত। তাই সে উম্মে হাকিমকে তালাক দেয়। হিশাম ইবনে আব্দুল মালিক উম্মে হাকিমকে বিয়ে করে। আব্দুল আজিজ বিন আল ওয়ালিদের মৃত্যু হলে, হিশাম বিন আব্দুল মালিক তার অন্য স্ত্রী, আবু বকরের কন্যাকে বিয়ে করেন। এইভাবে তার দুই স্ত্রী: উম্মে হাকিম এবং আবু বকরের কন্যাকে একত্রিত করেন। তারপর তিনি আবু বকরের কন্যাকে উম্মে হাকিমের জন্য তালাক দিলেন এবং উম্মে হাকিমকে বললেন: আমি তোমার প্রতি সন্তুষ্ট, আমি তার কাছ থেকে প্রতিশোধ নিয়েছি। আমি তাকে তোমার জন্য তালাক দিয়েছি ঠিক যেমন আব্দুল আজিজ তোমাকে তার জন্য তালাক দিয়েছিল।

উম্মে হাকিম মদ্যপানের প্রতি আসক্ত ছিলেন এবং মদ্যপান বন্ধ করতে পারতেন না। তিনি যে পেয়ালা থেকে পান করতেন তা আজও মানুষের কাছে বিখ্যাত এবং এখনও খলিফাদের কোষাগারে রয়েছে। মারজ আল-সাফফারের কাছে অবস্থিত উম্মে হাকিম বাজার এবং উম্মে হাকিম প্রাসাদ এই উম্মে হাকিমের নামে রাখা হয়েছে।

তার পাঁচ ছেলের নাম: সুলায়মান,  মাসলামা,  ইয়াজিদ আল- আফকাম,  এবং মুয়াবিয়া।

উম্মে হাকিম হিশামের রাজত্বকালে তার পুত্র মাসলামার উত্তরাধিকারের জন্য তদবির করেছিলেন।

## তথ্যসূত্র

## সূত্র

*
*
*
*
*
*
*
*

বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:আরব রাজকুমারী
বিষয়শ্রেণী:আরব নারী
বিষয়শ্রেণী:জন্মের সাল অজানা
বিষয়শ্রেণী:৭৪০-এর দশকে মৃত্যু
বিষয়শ্রেণী:৮ম শতাব্দীর উমাইয়া খিলাফতের ব্যক্তি
ভাষা শহীদ

**ভাষা শহীদ** শব্দগুচ্ছটি বাংলাদেশে ব্যবহৃত একটি সম্মানসূচক উপাধি, যা ১৯৫২ সালের বাংলা ভাষা আন্দোলনের সময় বাংলা ভাষার অধিকারের দাবিতে জীবনদানকারী শহীদদের স্মরণে ব্যবহৃত হয়। এরা মূলত পাকিস্তান সরকারের রাষ্ট্রভাষা উর্দু করার ঘোষণার বিরুদ্ধে প্রতিবাদ জানাতে গিয়ে নিহত হন। ভাষা শহীদদের আত্মত্যাগ বাংলাদেশের ইতিহাসে একটি গৌরবময় অধ্যায় এবং বাঙালি জাতীয়তাবাদের গুরুত্বপূর্ণ ভিত্তি হিসেবে বিবেচিত।

### পটভূমি
১৯৪৭ সালে ব্রিটিশ ভারতের বিভাগে পূর্ব বাংলা পাকিস্তানের অংশ হয়ে যায়। সংখ্যাগরিষ্ঠ জনগণ বাংলা ভাষায় কথা বললেও পাকিস্তান সরকার উর্দুকে একমাত্র রাষ্ট্রভাষা করার সিদ্ধান্ত নেয়। এই সিদ্ধান্তের বিরুদ্ধে পূর্ব বাংলায় ব্যাপক গণআন্দোলন গড়ে ওঠে। আন্দোলনের চূড়ান্ত রূপ পায় ১৯৫২ সালের ২১ ফেব্রুয়ারি, যেদিন পুলিশের গুলিতে অনেক ছাত্রনেতা নিহত হন।

### উল্লেখযোগ্য ভাষা শহীদ
নিম্নোক্তরা ২১ ফেব্রুয়ারি ১৯৫২ সালের ভাষা আন্দোলনে নিহত হন এবং ‘ভাষা শহীদ’ হিসেবে স্বীকৃত:

* **[[আবদুস সালাম (ভাষা শহীদ)|সালাম]]** 
* **[[রফিকউদ্দিন আহমদ|রফিক]]** 
* **[[আবুল বরকত|বরকত]]** 
* **[[আবদুল জব্বার (ভাষা শহীদ)|জব্বার]]** 
* **[[শফিউর রহমান|শফিক]]**

তাদের সম্মানে ঢাকায় নির্মিত হয়েছে শহীদ মিনার, যা বাংলা ভাষার মর্যাদা রক্ষার প্রতীক হিসেবে বিবেচিত।

### আন্তর্জাতিক স্বীকৃতি
ভাষা শহীদদের আত্মত্যাগের স্মরণে ২১ ফেব্রুয়ারিকে জাতিসংঘের ইউনেস্কো ১৯৯৯ সালে **[[আন্তর্জাতিক মাতৃভাষা দিবস]]** হিসেবে ঘোষণা করে, যা বিশ্বের বিভিন্ন দেশে মাতৃভাষার গুরুত্ব স্মরণে উদযাপিত হয়।

### গুরুত্ব ও প্রভাব
ভাষা শহীদদের আত্মত্যাগ কেবল বাংলা ভাষার মর্যাদা প্রতিষ্ঠা করেনি, বরং বাংলাদেশ রাষ্ট্র গঠনের পথে এটি ছিল একটি ভিত্তিপ্রস্তর। তাঁদের আত্মবলিদান বাঙালির জাতীয়তাবোধকে জাগ্রত করে এবং একীভূত করে।

## তথ্যসূত্র

বিষয়শ্রেণী:ভাষা আন্দোলন
তুরস্ক আন্তর্জাতিক কুরআন তিলাওয়াত ও হিফজ প্রতিযোগিতা

**তুরস্ক আন্তর্জাতিক কুরআন তিলাওয়াত ও হিফজ প্রতিযোগিতা** () হলো একটি আন্তর্জাতিক কুরআন প্রতিযোগিতা, যা প্রতি বছর তুরস্কে অনুষ্ঠিত হয়। এটি তুরস্কের ধর্ম বিষয়ক অধিদপ্তর কর্তৃক আয়োজিত হয় এবং সাধারণত পবিত্র রমজান মাসে অনুষ্ঠিত হয়। বিশ্বের বিভিন্ন দেশের নির্বাচিত হাফেজ ও কারীগণ এই প্রতিযোগিতায় অংশগ্রহণ করেন।  বিজয়ীরা সরাসরি তুরস্কের প্রেসিডেন্ট রিসেপ তাইয়েপ এরদোয়ানের কাছ থেকে পুরস্কার গ্রহণ করেন। সারা পৃথিবীর সকল মুসলিম দেশ থেকে কুরআনের ক্বারীরা এই আয়োজনে অংশগ্রহণ করে। আয়োজনটি ২০১২ সাল থেকে নিয়মিতভাবে আয়োজিত হয়ে আসছে। প্রতিবছর আনুমানিক ৬০টির বেশি দেশ থেকে শতাধিক হাফেজ ও ক্বারী এই তিলাওয়াত প্রতিযোগিতায় অংশগ্রহণ করেন।

## বিভাগসমূহ
এই প্রতিযোগিতা প্রধানত দুইটি বিভাগে অনুষ্ঠিত হয়:

* **হিফজ বিভাগ** – পূর্ণ কুরআন মুখস্থ পাঠ
* **তিলাওয়াত বিভাগ** – তাজবীদ ও সুমধুর কণ্ঠে কুরআন তিলাওয়াত

## উদ্দেশ্য
তুরস্কের সরকার কর্তৃক এই পুরস্কারের মাধ্যমে তুরস্ক সারা মুসলিম বিশ্বে ইসলামি বিশ্বের ভ্রাতৃত্ববোধ ফিরিয়ে আনা, কুরআনিক অনুশাসন, তেলাওয়াত বৃদ্ধি করা এই পুরস্কারের উদ্দেশ্য। যাতে সমস্ত মুসলিম ও অন্যান্য দেশে কুরআন তেলাওয়াত বৃদ্ধি পায়, মুসলিম কিশোর ও তরুন সমাজকে ইসলাম ও কুরআনের চেতনায় উতসাহিত হতে পারে। এছাড়াও কুরআনের অনুশাসন নিজের ও সামাজিক জীবনে প্রতিফলিত করতে পারে। এই প্রতিযোগিতাকে মুসলিম বিশ্বের অন্যতম মর্যাদাসম্পন্ন আন্তর্জাতিক কুরআন প্রতিযোগিতা হিসেবে গণ্য করা হয়। এটি বিশ্বব্যাপী কুরআনপ্রেমীদের কাছে একটি অনুপ্রেরণার উৎস। এই প্রতিযোগিতার মূল লক্ষ্য হলো:
* পবিত্র কুরআনের শিক্ষাকে বিশ্বব্যাপী ছড়িয়ে দেওয়া
* মুসলিম বিশ্বের মধ্যে ভ্রাতৃত্ব ও ঐক্য বৃদ্ধি করা
* কুরআনের প্রতি তরুণদের আগ্রহ সৃষ্টি করা

## অংশগ্রহণকারী দেশসমূহ
প্রতিযোগিতায় অংশগ্রহণকারী দেশগুলোর মধ্যে উল্লেখযোগ্য হলো:

* বাংলাদেশ
* ইন্দোনেশিয়া
* ইরান
* সৌদি আরব
* মিশর
* পাকিস্তান
* মালয়েশিয়া
* নাইজেরিয়া
* মরক্কো
* দক্ষিণ আফ্রিকা

## পুরস্কার
প্রতিযোগিতার বিজয়ীদের জন্য থাকে আর্থিক পুরস্কার ও সম্মাননা স্মারক। তুরস্কের রাষ্ট্রপতি বা উচ্চপদস্থ কর্মকর্তারা বিজয়ীদের হাতে পুরস্কার তুলে দেন।

## আরও দেখুন

* আল কুরআন তিলাওয়াত প্রতিযোগিতার তালিকা
* ইন্দোনেশিয়া আন্তর্জাতিক কুরআন প্রতিযোগিতা
* ইরান আন্তর্জাতিক পবিত্র কুরআন প্রতিযোগিতা
* মিশর আন্তর্জাতিক হিফজুল কুরআন প্রতিযোগিতা
* বাদশাহ আব্দুল আজিজ আন্তর্জাতিক কুরআন প্রতিযোগিতা

## তথ্যসূত্র

বিষয়শ্রেণী:আন্তর্জাতিক কুরআন তিলাওয়াত প্রতিযোগিতা
বিষয়শ্রেণী:তুরস্কের প্রতিযোগিতা
বিষয়শ্রেণী:২০১২-এ তুরস্ক
বিষয়শ্রেণী:২০১২-এ প্রতিষ্ঠিত পুনরাবৃত্ত ঘটনা
বিষয়শ্রেণী:কুরআন তিলাওয়াত প্রতিযোগিতা